b"\n_START_ARTICLE_\nGuillem II d'Orange-Nassau\n_START_SECTION_\nBiografia\n_START_PARAGRAPH_\nFill de Frederic Enric d'Orange-Nassau i d'Am\xc3\xa0lia de Solms-Braunfels. El 1641 va contreure matrimoni amb Maria Enriqueta Stuard, filla del rei Carles I d'Anglaterra, uni\xc3\xb3 de la que va n\xc3\xa9ixer, de manera p\xc3\xb2stuma, el futur Guillem III d'Anglaterra. _NEWLINE_El 1648 es va oposar a la signatura de la Pau de Westf\xc3\xa0lia, malgrat que aquesta reconeixia la independ\xc3\xa8ncia dels Pa\xc3\xafsos Baixos. Va comen\xc3\xa7ar aleshores negociacions secretes amb Fran\xc3\xa7a per tractar d'estendre el seu poder sota un Estat centralitzat. A m\xc3\xa9s a m\xc3\xa9s, va iniciar accions per donar suport la nova instauraci\xc3\xb3 del seu cunyat Carles II al tron angl\xc3\xa8s. _NEWLINE_L'any 1650 es va produir un greu enfrontament entre Guillem II i la prov\xc3\xadncia d'Holanda, dirigida pels regents d'Amsterdam Andries Bicker i Cornelis de Graeff. Aquests \xc3\xbaltims sol\xc2\xb7licitaven la reducci\xc3\xb3 de l'ex\xc3\xa8rcit, d'acord amb la Pau de M\xc3\xbcnster, a la qual cosa Guillem es negava, ja que era una de les bases del seu poder. Finalment, Guillem va empresonar a diversos membres de l'Assemblea Provincial d'Holanda -entre ells a Johan de Witt- al Castell de Loevestein i va enviar tropes a prendre Amsterdam, encara que la campanya va fracassar a causa del mal temps. Va concloure amb Mazzarino (1650) una alian\xc3\xa7a contra Espanya i Anglaterra, frustrada per la seva sobtada mort per verola. El seu \xc3\xbanic fill Guillem va n\xc3\xa9ixer una setmana despr\xc3\xa9s de la seva mort. El va succeir el 1672 com a Stadtholder i m\xc3\xa9s tard, el 1689, tamb\xc3\xa9 es va convertir en rei d'Anglaterra."